《秋日送杜虔州》
唐代·王建

忆得宿新宅，别来馀蕙香。初闻守郡远，一日卧空床。

野驿烟火湿，路人消息狂。山楼添鼓角，村栅立旗枪。

晚渚露荷败，早衙风桂凉。谢家章句出，江月少辉光。

作者简介：王建（768年—835年），字仲初，颍川（今河南许昌）人，唐朝诗人。出身寒微，一生潦倒。曾一度从军，约46岁始入仕，曾任昭应县丞、太常寺丞等职。后出为陕州司马，世称王司马。与张籍友善，乐府与张齐名，世称张王乐府。